ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये/ केंद्रशासित प्रदेशांकडे उपलब्ध असलेल्या कोविड-19 प्रतिबंधक लसींची अद्ययावत माहिती
राज्ये/ केंद्रशासित प्रदेशांना लसींच्या 177.70 कोटींपेक्षा जास्त मात्रा पुरवण्यात आल्या
राज्ये/ केंद्रशासित प्रदेशांकडे शिल्लक आणि वापर न झालेल्या 14.45 कोटींपेक्षा जास्त मात्रा अद्यापि उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला.
लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे. राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,77,70,82,070
|
|
BALANCE AVAILABLE
|
|
14,45,44,751
केंद्र सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 177 कोटी 70 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरण करण्यासाठी कोविड प्रतिबंधक लसीच्या न वापरलेल्या अशा 14 कोटी 45 लाखांहून अधिक  मात्रा, अजूनही शिल्लक आहेत.
विज्ञान आणि तंत्रज्ञान मंत्रालय
आयआयएसएफ 2020 या भव्य विज्ञान महोत्सवामध्ये आभासी पद्धतीने विज्ञानाचा अनुभव घ्या
सध्याच्या महामारीच्या काळात उत्साह आणि आनंदाच्या वातावरणाचा अनुभव दुरावलेला असताना पुन्हा हा आनंद निर्माण करण्याचा प्रयत्न विज्ञान आणि तंत्रज्ञान करत आहे. भारतीय आंतरराष्ट्रीय विज्ञान महोत्सव हे याच अनुभूतीचे एक सचेतन उदाहरण असून यामध्ये आभासी पद्धतीने विज्ञानाचा अनुभव घेता येणार आहे. “ आमच्या या महोत्सवात असे कार्यक्रम आहेत ज्यामध्ये विद्यार्थी आभासी सफरी करू शकतात, थ्रीडी प्रदर्शने आहेत, आभासी उपक्रम आहेत, चर्चासत्रे आहेत, व्याख्याने आणि इतर बरेच काही आहे.” या महोत्सवात एकूण 41 कार्यक्रम आहेत आणि यामध्ये प्रत्येकाचे स्वागत आहे, असे सीएसआयआर- नॅशनल इन्स्टिट्यूट ऑफ सायन्स, टेक्नॉलॉजी अँड डेव्हलपमेंट स्टडीज, नवी दिल्लीच्या संचालक डॉ. रंजना अग्रवाल यांनी सांगितले. 22 ते 25 डिसेंबर 2020 या काळात आयआयएसएफचे आयोजन होणार आहे. सीएसआयआर- एनआयएसटीएडीएस ही संस्था आयआयएसएफ 2020 महोत्सवाचे आयोजन करणारी मुख्य संस्था आहे. विज्ञान आणि तंत्रज्ञान विभाग, वैज्ञानिक आणि औद्योगिक संशोधन परिषद, भूविज्ञान मंत्रालय, आरोग्य आणि कुटुंब कल्याण मंत्रालय आणि जैवतंत्रज्ञान विभाग यांनी संयुक्तपणे या विज्ञान महोत्सवाचे आयोजन केले आहे.
या विज्ञान महोत्सवाशी संबंधित विविध कार्यक्रमांची माहिती आणि भागीदारांची नोंदणी करण्याची सुविधा आयआयएसएफच्या www.scienceindiafest.org. या संकेतस्थळावर उपलब्ध आहे.
U.Ujgare/S.Patil/P.Kor
विज्ञान आणि तंत्रज्ञान मंत्रालय
डिजिटल आरोग्य सेवांच्या वितरण क्षेत्रात भारत हा जगातील एक आघाडीचा देश म्हणून उदयाला आला आहे : केंद्रीय मंत्री डॉ. जितेंद्र सिंह
नवी दिल्ली, 28 ऑक्टोबर 2022
डिजिटल आरोग्य सेवा क्षेत्रात भारत जगाचे नेतृत्व करेल, असा विश्वास केंद्रीय मंत्री डॉ. जितेंद्र सिंह यांनी व्यक्त केला. नवी दिल्लीत विज्ञान भवन येथे आयोजित पहिल्या जागतिक डिजिटल आरोग्य शिखर परिषद , एक्स्पो आणि नाविन्यता पुरस्कार सोहळ्यात ते आज बोलत होते. आपल्याकडे जगातील सर्वोत्तम तांत्रिक मनुष्यबळ आहे, डेटाचे दर सर्वात स्वस्त आहेत आणि 100 टक्के कव्हरेज आहे, त्यामुळे डिजिटल आरोग्य सेवा क्षेत्रात भारत जगाचे नेतृत्व करण्यास पुरेपूर सक्षम आहे, असे मत त्यांनी व्यक्त केले. 5G च्या शुभारंभामुळे भारतातील डिजिटल आरोग्य सेवा प्रणालीमध्ये नवीन क्रांती घडून येईल, असेही ते म्हणाले.
कोविड-19 साथरोगाच्या काळात कोवीन या संपूर्ण डिजिटल मंचाच्या माध्यमातून भारताने 220 कोटींपेक्षा जास्त लसीकरण वितरित करण्याचा असाध्य पराक्रम केला आणि हे वितरण अजूनही सुरूच आहे. संपूर्ण जगाने हे पाहिले असून, या क्षेत्रातील भारताच्या नेतृत्वाच्या भूमिकेची दखल घेतली गेली आहे, असे डॉ जितेंद्र सिंह यांनी सांगितले.
जेव्हा भारतात कोविड-19 चा शिरकाव झाला तेव्हा मार्च 2020 मध्येच भारताने टेलिमेडिसिन संबंधी मार्गदर्शक तत्त्वे अधिसूचित केली; एप्रिल 2020 मध्ये आयुष संदर्भातही आपण हेच केले, असे ते म्हणाले. या कामाची उत्तम पायाभरणी झाल्यामुळे आणि पूर्णपणे सज्ज असल्यामुळेच भारत ही मार्गदर्शक तत्त्वे अधिसूचित करू शकला. ‘डिजिटल हेल्थ फॉर ऑल’ अर्थात सर्वांसाठी डिजिटल आरोग्याचे लाभ सुनिश्चित करण्यासाठी आपण एकत्रितपणे काम केले पाहिजे, ‘सर्वांसाठी आरोग्य’ साध्य करण्यासाठी हे आवश्यक आहे, असे डॉ. सिंह यांनी सांगितले.
आयुष्मान भारत डिजिटल मिशन हा डिजिटल आरोग्यासाठी समर्पित कार्यक्रम भारतात राबविला जात असून त्याअंतर्गत आरोग्य संबंधी 220 दशलक्ष इलेक्ट्रॉनिक नोंदी वितरीत करण्यात आल्याची माहिती त्यांनी दिली. या योजनेंतर्गत पात्र लाभार्थींना सर्वोत्तम रुग्णालयांमध्ये पाच लाख रुपयांपर्यंतचे मोफत उपचार प्रदान केले जातात.
साथरोगाच्या आव्हानाबाबत बोलताना ते म्हणाले की कोविड-19 साथरोगाने जगभरात आरोग्य क्षेत्रात तंत्रज्ञानाचा मोठ्या प्रमाणावर वापर करण्यास प्रवृत्त केले आहे. साथरोगाच्या काळात जग ठप्प झाले होते आणि डॉक्टर रुग्णांना भेटू शकत नव्हते, त्यामुळे परस्परांना भेटण्यासाठी तंत्रज्ञानाचा वापर करावाच लागला, असे त्यांनी सांगितले.
भारतात आरोग्य सेवा क्षेत्रात अत्याधुनिक तंत्रज्ञानाचा पुरेपूर वापर करण्यात आल्यामुळे भारत ही जगातील सर्वात प्रगत आरोग्य सेवा प्रणाली बनली आहे, असे डॉ जितेंद्र सिंह यांनी सरतेशेवटी सांगितले. आरोग्य सेवा क्षेत्रात काम करणाऱ्या प्रत्येकाने या क्षेत्रात डिजिटलायझेशनचा वापर केला पाहिजे, असे आग्रही मत त्यांनी यावेळी व्यक्त केले.
S.Kane/M.Pange/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
उपराष्ट्रपती कार्यालय
संसदेच्या नवीन इमारतीमध्ये उपराष्ट्रपती आणि राज्यसभा अध्यक्ष जगदीप धनखड यांनी केलेले पहिले भाषण
नवी दिल्ली, 19 सप्टेंबर 2023
आपल्या सर्व थोर व्यक्तींना गणेश चतुर्थीच्या या शुभप्रसंगी शुभेच्छा !
अमृतकाळात झालेला हा बदल भारताच्या भविष्यासाठी आणि विकासासाठी अर्थपूर्ण सिद्ध होईल.
माननीय सदस्य आजच्या दिवसाचे आणखी एक महत्त्व आहे जैन समाजामध्ये आज समाज संवत्सरी दिवस साजरा केला जातो जो पर्युषण पर्वाचा शेवटचा दिवस असतो याप्रसंगी माझ्याकडून सर्वांना ‘मिच्छामी दुक्कड़म’.
मी आपल्या बोलण्यातून आणि आपल्या कृतीतून कळत नकळतपणे किंवा कुठल्याही प्रकारे मी कोणाच्या भावनेला धक्का पोहोचवला आहे, दुःख दिले असेल तर मी माफीसाठी पात्र आहे. आपले हृदय विशाल आहे आणि आपण मला माफ कराल आणि पुढचा प्रवास आपल्या सर्वांसाठी एकत्रितपणे सकारात्मक होईल. आजचा दिवस आपल्या सर्वांसाठी संकल्प करण्याचा दिवस आहे. भारताची प्रगती ही सर्व जगासाठी एक उदाहरण आहे आणि आपला प्रयत्न असला पाहिजे की येणाऱ्या दिवसांमध्ये या प्रगतीला आपण अधिक गती देऊ आणि या कार्यात महत्वपूर्ण योगदान देऊ.
माननीय सदस्य आजच्या दिवशी माझी आपल्या सर्वांना विशेष विनंती आहे की आपल्या सर्वांना असा संकल्प घेतला पाहिजे की आपण देशाला आणि देशहिताला सर्वोच्च स्थान दिले पाहिजे आपणाला आपण भारतीय असल्याचा अभिमान असला पाहिजे आणि आपण भारताच्या ऐतिहासिक वारशाचा आदर केला पाहिजे.
मला पूर्णपणे विश्वास आहे की आजची ही नवीन सुरुवात भारताच्या भविष्यासाठी दूरगामी आणि अर्थपूर्ण सिद्ध होईल.
आपल्याला प्रत्येक गोष्टीतले सर्वोत्तम असे पुढे नेले पाहिजे आणि, अनावश्यक ते सर्वकाही मागे सोडले पाहिजे.
देशाची सेवा करण्यासाठी आणि मानवतेच्या एक षष्ठांश लोकांच्या जीवनात सकारात्मक बदल घडवून आणण्यासाठी आपण आपली संपूर्ण वचनबद्धता पाळली पाहिजे.
मी माननीय सदस्यांना सूचित करू इच्छितो की सर्व परिस्थिती लक्षात घेऊन आणि मी माननीय सभापतींबरोबर संवाद साधल्यानंतर आज सकाळी ज्या सेंट्रल हॉलमध्ये आपले संयुक्त अधिवेशन होते ते यापुढे 'संविधान सदन' म्हणून ओळखले जाईल.
मला आनंद आहे की मी आज सकाळी राजकीय पक्षांच्या नेत्यांना भेट देण्यासाठी सभागृह तहकूब केले आणि यावर व्यापक एकमत झाले. आपण अशी परिस्थिती निर्माण करू ज्या माध्यमातून आपण सर्वकाही अत्यंत प्रभावी बनवू शकू.S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 43
राष्ट्रपती कार्यालय
प्रसिद्धी पत्रक
नवी दिल्ली, 6 जुलै 2021
भारताचे महामहिम राष्ट्रपती यांनी पुढील नेमणूका/बदल केले आहेत.
- मिझोरामचे राज्यपाल श्री पी.एस. श्रीधरण पिल्लई यांची बदली करत आता त्यांची गोव्याच्या राज्यपालपदी नियुक्ती केली आहे.
- हरयाणाचे राज्यपाल श्री सत्यदेव नारायण आर्य यांची बदली करत आता त्रिपूराच्या त्यांची राज्यपालपदी नियुक्ती केली आहे.
- त्रिपूराचे राज्यपाल श्री रमेश बैस यांची बदली करत त्यांना झारखंडचे राज्यपाल म्हणून नियुक्त केले आहे.
- श्री थावरचंद गेहलोत यांची कर्नाटकच्या राज्यपालपदी नियुक्ती केली आहे.
- हिमाचल प्रदेशचे राज्यपाल श्री बंडारु दत्तात्रय यांची बदली करत त्यांची हरयाणाच्या राज्यपालपदी नियुक्ती केली आहे.
- डॉ हरी बाबू कम्भाम्पती यांची मिझोरामचे राज्यपाल म्हणून नियुक्ती केली आहे.
- श्री मंगुभाई छगनभाई पटेल यांची मध्य प्रदेशच्या राज्यपालपदी नियुक्ती केली आहे.
- श्री राजेन्द्र विश्वनाथ अर्लेकर यांची हिमाचल प्रदेशचे राज्यपाल म्हणून नियुक्ती केली आहे.
2. संबंधित कार्यालयाचा पदभार स्विकारल्याच्या तारखेपासून या नेमणूका लागू होतील.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 270
सांख्यिकी आणि कार्यक्रम अंमलबजावणी मंत्रालय
भारतातील वेतनपट अहवाल - औपचारिक रोजगार परिदृश्य
राष्ट्रीय सांख्यिकी कार्यालय , सांख्यिकी आणि कार्यक्रम अंमलबजावणी मंत्रालयाने सप्टेंबर 2017 ते जुलै 2021 या कालावधीतील विशिष्ट परिमाणांच्या प्रगतीचा आढावा घेण्यासाठी निवडक सरकारी संस्थांकडे उपलब्ध असलेल्या प्रशासकीय नोंदींच्या आधारे देशाच्या रोजगाराच्या स्थितीसंदर्भात प्रसिद्धी पत्रक जारी केले आहे.
तपशीलवार नोंद पाहण्यासाठी येथे क्लिक करा
मंत्रिमंडळ
केंद्रीय मंत्रिमंडळाची दंत चिकित्सा दुरुस्ती विधेयक 2019 ला मंजुरी
नवी दिल्ली, 12 जून 2019
भारतीय दंडाधिकारी परिषद अधिक प्रभावी होण्यासाठी पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने दंतवैद्य कायदा 1948च्या दुरुस्ती साठी विधेयक सादर करण्यास मान्यता दिली आहे दंतवैद्य कायदा 1948 च्या तरतुदीनुसार भारतीय दंत परिषदेच्या सदस्यते साठी आणि राज्य संयुक्त राज्य विधान परिषदेच्या सदस्यतेसंदर्भात काही फेरबदल यांसह प्रभावी निर्णय घेण्यात येतात.
प्रभाव:
या सुधारणा दंत परिषद आणि केंद्र सरकारच्या सदस्यांचा प्रतिनिधित्व पुनर्स्थापन करण्यास मदत करेल तसेच निवडक सदस्य यापुढे दंत परिषदांमध्ये अनिवार्य केले जाणार नाही.
सुधारणा प्रक्रियेत अनावश्यकता कमी केल्या जातील.
संसदेच्या आगामी सत्रात सुधारणा विधेयक सादर करण्यात येईल.
तपशील:
दंतवैद्य कायदा 1948 मधील पुढील कलमांमध्ये सुधारणा आवश्यक आहे.
- भारतीय दंड परिषद कलम 3 च्या कलम एफ अंतर्गत तसेच
- कलम 21 मधील कलम बी आणि अधिनियमाच्या कलम 23 मधील कलम बी अंतर्गत राज्य आणि संयुक्त राज्य दंत परिषदांची सदस्यता.
B.Gokhale/D.Rane
(Visitor Counter : 80
पर्यटन मंत्रालय
महात्मा गांधी जयंतीनिमित्त पर्यटन मंत्रालयाच्यावतीने ‘देखो अपना देश’ वेबिनार मालिकेत‘‘चरखे पे चर्चा’’ विषयावर वेबिनार
नवी दिल्ली, 3 ऑक्टोबर 2020
महात्मा गांधी जयंतीनिमित्त पर्यटन मंत्रालयाच्यावतीने दि. 2 ऑक्टोबर, 2020 रोजी देखो अपना देश’ वेबिनार मालिके अंतर्गत ‘‘चरखे पे चर्चा’’ विषयावर वेबिनारचे आयोजन करण्यात आले होते.
चरख्याचे चाक फिरवणे आणि खादी या विषयावर या कार्यक्रमामध्ये लक्ष केंद्रीत करण्यात आले. देशाच्या दृष्टीने खादीच्या कपड्यासाठी विणले जाणारे ताना-बाना हे स्वराज्य आणि स्वावलंबन यांचे एक प्रतीक-रूपक आहे. जगाचा इतिहास पाहिला तर खादी निर्मिती करताना वसाहतवादाच्या विरोधात लढा निर्माण केला गेला, असे उदाहरण कोठेही सापडणार नाही. वसाहतवाद संपुष्टात आणण्यासाठी विदेशी कपड्यांवर बहिष्कार घालून हाताने विणलेल्या कापडाचा-कपड्यांचा प्रसार करण्यात आला. त्यासाठी महत्वाचे साधन असलेला चरखा हा भारतासाठी एक राजकीय आणि भावनिक प्रतीक बनला. चरखा ही महात्मा गांधीजींची एक देणगीच आहे. त्याच्या मदतीने गावे स्वावलंबी बनायला लागली त्याचबरोबर जणू अध्यात्मिक शुद्धीकरणही या हाताने बनविलेल्या खादीच्या धाग्यांनी केले. या वेबिनारमध्ये भारताच्या स्वातंत्र्यलढ्यात खादीच्या वस्त्रांचा मोठा प्रभाव दिसून आला, त्याचा शोध घेण्याचा प्रयत्न करण्यात आला.
या वेबिनारचे सादरीकरण एनआयएफटीच्या बंगलुरूच्या संचालिका सुसॅन थॉमस आणि सह प्राध्यापक प्रशांत कोचुवीतिल चेरियन यांनी केले. कार्यक्रमाच्या प्रारंभी गांधीजी दक्षिण आफ्रिकेत वकिली करताना जो पोषाख वापरत होते, त्या सुटातील त्यांच्या प्रतिमा दाखवून त्यांच्या जीवनप्रवासाचा आढावा घेण्यात आला. ते भारतामध्ये 1915 मध्ये परतले आणि त्यांनी पारंपरिक गुजराती पोषाख वापरण्यास प्रारंभ केला. रवींद्रनाथ ठाकूर यांनी त्यांना ‘महात्मा’ ही पदवी दिली. या घटनांचा वेबिमालिकेत समावेश करण्यात आला आहे. तसेच मदुराई येथील कार्यक्रम, त्यांनी पाश्चात्य पोषाक वापरणे बंद करून खादीचा सुरू केलेला वापर यांचाही यामध्ये समावेश आहे.
या कार्यक्रमाच्या अखेरच्या भागात अतिरिक्त महा संचालक रूपिंदर ब्रार यांनी आपली संस्कृती, परंपरा यांचा वारसा किती अभिमानास्पद आहे हे नमूद केले. तसेच खादी वापरामुळे समाजातल्या आर्थिक दुर्बल घटकांच्या पुनरूत्थानाला कशा पद्धतीने प्रोत्साहन मिळते, कारागिरांच्या हाताला काम कसे मिळते, याची माहिती दिली. यातूनच गांधींजीच्या संदेशाचा प्रसार होत असल्याचे त्यांनी नमूद केले.
देखो अपना देश या वेबनार मालिकेतून एक भारत श्रेष्ठ भारत याचे प्रदर्शन होत असून लोकांपर्यंत देशातील विविधता पोहोचवली जात आहे.
देखो अपना देश या वेबमालिकेची माहिती https://www.youtube.com/channel/UCbzIbBmMvtvH7d6Zo_ZEHDA/featured येथे उपलब्ध आहे. पर्यटन मंत्रालयाशी संबंधित सर्व संकेत स्थळावर आणि सरकारच्या वेबपेजवर वेबमालिकांचा सर्व सत्रांचा तपशील उपलब्ध आहे.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
आयुष मंत्रालय
आयुष मंत्रालयाकडून औषधी वनस्पती क्षेत्रासाठी पुण्यात प्रादेशिक सुविधा केंद्र स्थापन
नवी दिल्ली, 1 ऑक्टोबर 2020
आयुष मंत्रालयाचे सचिव वैद्य राजेश कोटेचा यांनी, आयुष मंत्रालयाअंतर्गत राष्ट्रीय औषधी वनस्पती मंडळाच्या पश्चिम विभाग, प्रादेशिक आणि सुविधा केंद्राचे सावित्रीबाई फुले पुणे विद्यापीठात 29 सप्टेंबर 2020 ला व्हर्च्युअल माध्यमातून उद्घाटन केले. पद्मभूषण, बिहारमधल्या नालंदा विद्यापीठाचे कुलगुरू डॉ विजय भटकर, पश्चिम विभाग, प्रादेशिक आणि सुविधा केंद्राचे समन्वयक आणि वनस्पतीशास्त्र विभागाचे प्रमुख,प्राध्यापक, डॉ, ए बी अडे, राष्ट्रीय औषधी वनस्पती मंडळाचे मुख्य कार्यकारी अधिकारी डॉ जे एल शास्त्री या कार्यक्रमाला उपस्थित होते.
औषधी वनस्पती लागवडी बाबत राष्ट्रीय औषधी वनस्पती मंडळाचे उद्दिष्ट साध्य करण्यासाठी प्रादेशिक सुविधा केंद्राच्या भूमिकेवर कोटेचा यांनी भर दिला. आत्मनिर्भर भारत अंतर्गत येणाऱ्या प्रकल्पात वनौषधीच्या लागवडीला प्रोत्साहन देण्यासाठी आयुष मंत्रालयाचे प्रयत्न त्यांनी विशद केले.
देशाच्या विविध भागात औषधी वनस्पतीवर काम करणाऱ्या मान्यवर संस्था आणि विद्यापीठात, 2017-18 पासून मंडळाने सहा प्रादेशिक आणि सुविधा केंद्रांची स्थापना केली आहे. मंडळाच्या विविध योजना राज्य औषधी वनस्पती मंडळ, राज्य वने, कृषी, विभाग यांच्यासह राज्य स्तरावर राबवण्यासाठी ही केंद्रे उपयुक्त ठरणार आहेत.
पुण्यातले हे नवे सुविधा केंद्र, गोवा, गुजरात, महाराष्ट्र, राजस्थान, दादरा आणि नगर हवेली, दमण आणि दीव मध्ये, मंडळाच्या उपक्रमांची अंमलबजावणी आणि समन्वय ठेवणार आहे. आयुष औषधालयामार्फत बाजारपेठेशी जोडण्यासह जतन आणि लागवड उपक्रम हे केंद्र राबवणार आहे.M.Chopade/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 207
इलेक्ट्रॉनिक्स आणि माहिती तंत्रज्ञान मंत्रालय
युआयडीएआय द्वारे आधार सामायिकीकरणाच्या मुद्द्यावर स्पष्टीकरण
युआयडीएआय च्या बंगळुरू येथील प्रादेशिक कार्यालयाने 27 मे 2022 रोजी जारी केलेल्या केलेल्या निवेदनाच्या अनुषंगाने हे आहे.
सदर निवेदन आधार कार्डच्या फोटोशाॅपचा गैर वापर करण्याचा प्रयत्न केल्या प्रकरणी जारी केल्याचे समजते. जनतेने आपल्या आधार कार्डची फोटो कॉपी कुठल्याही संस्थेबरोबर सामायिक करू नये, कारण त्याचा गैरवापर होऊ शकतो असे आवाहन या निवेदनात करण्यात आले होते. त्या ऐवजी आधार क्रमांकामधील केवळ शेवटचे चार आकडे दिसतील अशा प्रकारे तो झाकून त्यांची फोटोकॉपी वापरावी असे यात सूचित करण्यात आले होते.
तथापि, या निवेदनाचा चुकीचा अर्थ लावला जाण्याची शक्यता लक्षात घेता, हे निवेदन तात्काळ प्रभावाने मागे घेण्यात आले आहे.
आधार कार्ड धारकांनी आपला युआयडीएआय आधार क्रमांक सामायिक करताना सामान्य स्वरुपाची काळजी घ्यावी असे निवेदन युआयडीएआय ने जारी केले आहे.
आधार ओळख पडताळणी संरचनेने आधार कार्ड धारकाची ओळख आणि गोपनीयता जपण्यासाठी पुरेशी वैशिष्ट्ये प्रदान केल्याचे यात नमूद करण्यात आले आहे.
पंतप्रधान कार्यालय
पंतप्रधानांनी महाराष्ट्रातील रस्ते अपघातातील जीवित हानीबद्दल दु:ख व्यक्त केले
पीडितांसाठी पीएमएनआरएफमधून सानुग्रह मदत जाहीर
पंतप्रधान नरेंद्र मोदी यांनी महाराष्ट्रात बुलढाणा जिल्ह्यात झालेल्या रस्ते अपघातातल्या जीवितहानीबद्दल दु:ख व्यक्त केले आहे.
पंतप्रधान कार्यालयाने एका ट्विटमध्ये म्हटले आहे;
"बुलढाणा जिल्ह्यातील अपघातात झालेल्या जीवितहानीमुळे दुःख झाले आहे. शोकाकुल कुटुंबियांच्या दुःखात सहभागी आहे. जखमींची प्रकृती लवकर सुधारो. पीएमएनआरएफमधून मृतांच्या नातेवाईकांना प्रत्येकी 2 लाख रुपयांची सानुग्रह मदत देण्यात येईल. जखमींना 50 हजार रुपये दिले जातील: पंतप्रधान नरेंद्र मोदी"
रस्ते वाहतूक आणि महामार्ग मंत्रालय
परदेश प्रवास करताना आंतरराष्ट्रीय वाहनचालक परवान्याच्या नूतनीकरण सुविधेसाठी जनतेकडून सूचना मागवण्यात आल्या आहेत
नवी दिल्ली, 10 ऑक्टोबर 2020
रस्ते वाहतूक आणि महामार्ग मंत्रालयाने, दिनांक 7 ऑक्टोबर 2020 रोजी जीएसआर 624  मसुदा अधिसूचना जारी केली असून ज्यांच्या आंतरराष्ट्रीय ड्रायव्हिंग परमिटचा  कालावधी ते परदेशात असताना संपला आहे, त्यांना आंतरराष्ट्रीय ड्रायव्हिंग परमिट  देण्यासाठी केंद्रीय मोटर वाहन नियम 1989 मध्ये दुरुस्ती करण्यासाठी मते आणि सूचना मागवल्या आहेत.
जे नागरिक परदेशात प्रवास करत आहेत किंवा अन्य देशात आहेत आणि आंतरराष्ट्रीय ड्रायव्हिंग परमिट कालबाह्य झाले असून परदेशात नूतनीकरणाची कोणतीही यंत्रणा नसल्याचे आढळून आले आहे . अशा नागरिकांच्या सोयीसाठी सीएमव्हीआर 1989 मध्ये सुधारणा करण्याचा प्रस्ताव आहे. हे नागरिक, भारतीय दूतावास/मिशन ऍब्रॉड पोर्टलद्वारे अर्ज करू शकतात आणि हे अर्ज संबंधित आरटीओद्वारे विचारात घेण्यासाठी व्हीएएचएएन कडे जातात.
तसेच या प्रस्तावामध्ये आयडीपीसाठी अर्ज करताना वैद्यकीय प्रमाणपत्र आणि वैध व्हिसा या अटी रद्द करण्याचा देखील समावेश आहे कारण ज्या नागरिकांकडे वाहन चालविण्याचा वैध परवाना आहे त्यांना अन्य वैद्यकीय प्रमाणपत्रांची आवश्यकता असू नये. तसेच असेही काही देश आहेत ज्यात व्हिसा ऑन अरायवल आहे आणि अशा प्रकरणात प्रवासापूर्वी भारतात आयडीपीसाठी अर्ज करताना व्हिसा उपलब्ध नसतो.
अधिसूचना जारी झाल्यापासून 30 दिवसांच्या आत सहसचिव , ईमेल: jspb-morth[at]gov[dot]in, रस्ते वाहतूक आणि महामार्ग मंत्रालय, परिवहन भवन, संसद मार्ग, नवी दिल्ली -110001 यांना मते/ सूचना पाठवता येतील.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयी अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 68 कोटींहून अधिक मात्रा पुरवण्यात आल्या
राज्ये आणि केंद्रशासित प्रदेशांकडे अजूनही 5.08 कोटींहून अधिक न वापरलेल्या मात्रा शिल्लक असून 1.44 कोटींहून अधिक मात्रा लवकरच पुरवण्यात येतील
देशभरात कोविड-19 प्रतिबंधक लसीकरण मोहिमेचा वेग वाढवण्यासाठी आणि मोहिमेची व्याप्ती विस्तारण्यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळी सुरळीत ठेवून लसीकरण मोहिमेचा वेग वाढवण्यात येत आहे.
राष्ट्रव्यापी लसीकरण मोहिमेचा एक भाग म्हणून केंद्र सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस उत्पादकांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा मोफत पुरवठा सर्व राज्ये आणि केंद्रशासित प्रदेशांना करत आहे.
|
|
VACCINE DOSES
|
|

|
|
SUPPLIED
|
|
68,04,93,215
|
|
PIPELINE
|
|
1,44,80,110
|
|
BALANCE AVAILABLE
|
|
5,08,76,490
केंद्र सरकारकडून  आणि राज्यांकडून थेट खरेदीच्या माध्यमातून राज्ये आणि केंद्रशासित प्रदेशांना आतापर्यंत एकूण 68 कोटींहून अधिक  मात्रांचा पुरवठा करण्यात आला आहे आणि आणखी 1.44 कोटींहून अधिक  मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 5.08 कोटींहून अधिक  मात्रा अजूनही शिल्लक असून यापुढील काळातील लसीकरणासाठी उपलब्ध आहेत
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 143.15 cr vaccine doses have been administered so far under Nationwide Vaccination Drive
- India's Active caseload currently stands at 77,002
- Active cases account for less than 1% of total cases, currently at 0.22%; Lowest since March 2020
- Recovery Rate currently at 98.40%; Highest since March 2020
- 7,347 recoveries in the last 24 hours increases Total Recoveries to 3,42,51,292
- 9,195 new cases in the last 24 hours
- Daily positivity rate  less than 2% for last 86 days
- Weekly Positivity Rate  less than 1% for last 45 days
- 67.52 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 29 डिसेंबर 2021
आरोग्य मंत्रालयाची कोविड-19 घडामोडींवरील माहिती
भारताने गेल्या 24 तासात कोविड प्रतिबंधक लसीच्या 64,61,321 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 143.15 कोटीपेक्षा जास्त  मात्रा दिल्या आहेत. एकूण 1,52,69,126 सत्रांद्वारे मात्रा देण्यात आल्या आहेत.
गेल्या 24 तासात 7,347 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,42,51,292 रुग्ण कोरोना मुक्त झाले आहेत. कोरोनातून रुग्ण बरे होण्याचा दर 98.40% झाला आहे.
सलग 62 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 9,195 नव्या रुग्णांची नोंद झाली. देशात उपचाराधीन रुग्णांची संख्या 77,002 असून उपचाराधीन रुग्ण, एकूण पॉझिटीव्ह रुग्णांच्या 0.22% असून मार्च 2020 पासून सर्वात कमी आहे.
देशभरात चाचण्या क्षमता व्यापक करण्यात येत असून देशात गेल्या 24 तासात 11,67,612 चाचण्या करण्यात आल्या. भारताने आतापर्यंत 67.52 कोटीहून अधिक  चाचण्या केल्या आहेत. देशभरात चाचण्यांच्या क्षमतेत वाढ होत असताना साप्ताहिक पॉझिटिव्हीटी दर सध्या 0.68% असून गेले 45 दिवस 1% पेक्षा कमी आहे. दैनंदिन पॉझिटीव्हिटी दर 0.79% असून गेले 86 दिवस 2% पेक्षा कमी आणि 121 दिवस 3% पेक्षा कमी आहे.
इतर अपडेट्स :
- राज्ये आणि केन्द्र शासित प्रदेशांकडे अजूनही लसीच्या न वापरलेल्या 16.67 कोटींपेक्षा अधिक मात्रा शिल्लक आहेत.
महत्त्वाचे ट्विट्सS.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
नौवहन मंत्रालय
पंतप्रधान नरेंद्र मोदी यांच्या हस्ते 13 जानेवारी रोजी पांडू येथील जहाज दुरुस्ती केंद्र आणि पांडू बंदराला जोडणारा रस्ता यांची कोनशीला रचली जाणार तसेच सागरी कौशल्य विकास केंद्राचे उद्घाटन होणार : केंद्रीय मंत्री सर्वानंद सोनोवाल यांची माहिती
नवी दिल्ली, 9 जानेवारी 2023
आसाम राज्यातील अंतर्गत जलमार्गांच्या विकासासाठी केंद्रीय बंदरे, नौवहन आणि जलमार्ग मंत्रालयाने नियोजित केलेल्या प्रमुख उपक्रमांची केंद्रीय बंदरे, नौवहन आणि जलमार्ग मंत्री सर्वानंद सोनोवाल यांनी आज गुवाहाटी येथे घोषणा केली. पंतप्रधान नरेंद्र मोदी यांच्या हस्ते येत्या 13 जानेवारी रोजी दोन महत्त्वाच्या प्रकल्पांची कोनशीला बसवण्यात येणार आहे तर गुवाहाटी येथील पांडू बंदराची क्षमता वाढविण्याच्या दृष्टीने उभारण्यात आलेल्या सागरी कौशल्य विकास केंद्राचे उद्घाटन देखील पंतप्रधान करणार आहेत. इतर प्रकल्पांमध्ये पांडू बहु-पद्धती टर्मिनल येथील जहाज दुरुस्ती केंद्र तसेच पांडू येथील बहु-पद्धती टर्मिनलला राष्ट्रीय महामार्ग क्रमांक 27 शी जोडणारा उन्नत मार्ग यांचा समावेश आहे. या सुविधा आसाम राज्य तसेच संपूर्ण ईशान्य भागातील अंतर्गत जलमार्ग सुधारण्याच्या उद्देशाने केंद्रीय बंदरे, नौवहन आणि जलमार्ग मंत्रालयाने नियोजित केलेल्या प्रमुख उपक्रमांचा भाग आहेत.
येत्या काळात, आसाम मधील अंतर्गत जलमार्गांच्या विकासासाठी 1016 कोटी रुपयांच्या गुंतवणुकीची देखील घोषणा केंद्रीय मंत्र्यांनी केली.
या प्रसंगी बोलताना, केंद्रीय मंत्री सोनोवाल म्हणाले, “पंतप्रधान नरेंद्र मोदी यांच्या दूरदर्शी नेतृत्वाखाली, आमच्या मंत्रालयाने या भागातील जलमार्गांना आर्थिक प्रगती, वृद्धी आणि या भागाचा विकास साधण्यासाठीचे मार्ग म्हणून रुपांतरीत करण्याच्या दृष्टीने त्यांना सशक्त करण्यासाठी अनेक महत्त्वाचे उपक्रम हाती घेतले आहेत. जलमार्गांच्या माध्यमातून मालवाहतूक किंवा प्रवाशांच्या वाहतुकीसाठी आम्ही या भागातील क्षमता निर्मितीसाठी नियोजन करून धोरणांची अंमलबजावणी करत आहोत.
पांडू टर्मिनल येथील जहाज दुरुस्ती केंद्रामुळे वेळ आणि पैसा दोन्हीची बचत होणार आहे. ईशान्य प्रदेशासाठीचे सागरी कौशल्यविकास केंद्र आपल्या देशातील समृद्ध प्रतिभा भांडाराचा सन्मान करण्यासाठी तसेच वाढत्या मालवाहतूक उद्योगांमध्ये अधिक उत्तम रोजगार संधी मिळण्यासाठी कामगारांना अत्यंत उपयुक्त असणारी कौशल्ये आत्मसात करण्यासाठी अत्यंत उपयुक्त ठरणार आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105